Diari Oficial de la Generalitat Valenciana


Sumari del DOGV 7956, del 12-01-2017 (2016/10767)

Avaluació ambiental i territorial estratègica de la modificació puntual número 18 del Pla general d'ordenació urbana de Riba-roja de Túria per a la regulació de les condicions de determinats usos.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/10201


Data del document
:   09-12-2016

Organisme emissor
:   Ajuntament de Riba-roja de Túria

Tipus de document
:   Anunci

Descriptors 

:   * Riba-roja de Túria
    * pla d'urbanisme
    * administració local

Avaluació ambiental i territorial estratègica de la modificació puntual número 18 del Pla general d'ordenació urbana de Riba-roja de Túria per a la regulació de les condicions de determinats usos. [2016/10051]  
De conformitat amb l'article 51.7 de la Llei 5/2014, de la Generalitat, d'ordenació del territori, urbanisme, i en relació a l'avaluació ambiental i territorial estratègica de la modificació puntual número 18 del Pla general d'ordenació urbana de Riba-roja de Túria per a la regulació de les condicions de determinats usos, es publica la Resolució d'Alcaldia número 1812/2016, de 19 de juliol, que va establir literalment:  
  
«Per la Resolució d'Alcaldia número 892/2016, de 4 d'abril, s'ha tramitat el document d'inici de l'avaluació ambiental i territorial i esborrany de la modificació puntual número 18 del Pla general d'ordenació urbana de Riba-roja de Túria per a la regulació de les condicions de determinats usos.  
En aquest procediment l'Ajuntament intervé com a òrgan promotor, elaborant com a tal el present document d'inici de l'avaluació ambiental i territorial estratègic i l'esborrany de la modificació número 18 del pla general.  
La present modificació afecta únicament i exclusivament l'ordenació detallada del sòl urbà, segons el que s'ha estipulat en l'article 48.c de la LOTUP, en la redacció que en fa l'article 115 de la Llei 10/2015, de 29 desembre, de mesures fiscals, de gestió administrativa i financera, i d'organització de la Generalitat (DOCV 31 desembre), en vigor des de l'1 de gener de 2016; l'Ajuntament intervé, també, com a òrgan ambiental i territorial.  
S'han efectuat les consultes amb les administracions públiques afectades i la resta de tràmits d'acord amb el que s'ha estipulat en els articles 50 i 51 de la LOTUP.  
Atés que no estableix la legislació urbanística l'atribució específica d'aquesta competència a cap òrgan municipal, en virtut del que s'ha estipulat en l'article 21.s de la Llei 7/1985, de 2 d'abril, reguladora de les bases del règim local, s'entén atribuïda aquesta competència a l'alcalde.  
Vistos els informes remesos per la Secretaria d'Estat de Telecomunicacions de la Direcció General de Telecomunicacions i Tecnologies de la Informació del Ministeri d'Indústria i per l'àrea d'activitats i àrea de medi ambient de l'Ajuntament de Riba-roja de Túria.  
  
Vist l'informe de l'arquitecte municipal de data 18 de juliol de 2016.  
  
Per tot això, resolc:  
  
Primer. Emetre un informe ambiental i territorial estratègic favorable en el procediment simplificat de la modificació puntual número 18 del Pla general de Riba-roja de Túria per a la regulació de les condicions de determinats usos, per considerar que no té efectes significatius en el medi ambient, en virtut del contingut del document d'inici redactat i dels informes rebuts.  
  
Segon. Notificar el present acord als interessats.»  
  
Riba-roja de Túria, 9 de desembre de 2016.- L'alcalde: Roberto P. Raga Gadea.